recursal/SuperWikiNEXT-32B huggingface dataset:
**सम्राट वू ती** (१५६ ईसा पूर्व - २९ मार्च ८७ ईसा पूर्व) हान वंश के सातवें सम्राट थे। उन्होने ४१ ईसा पूर्व से ८७ ईसा पूर्व तक शासन किया। वू ती के शासन काल में चीन की सीमाएँ बहुत फैलीं एवं उन्होने एक शक्तिशाली कानफ्युसिआयी राज्य का निर्माण किया। चीन के इतिहास में उन्हें हान वंश का सर्वश्रेष्ठ राजा माना जाता है तथा चीनी इतिहास के महानतम शासकों में उनकी गणना होती है। 

वुन-च्यङ स्वर्ण काल में पश्चिम हान राजवंश की शक्ति प्रबल हो गई। ईसापूर्व 141 में सम्राट वु ती ने राज्य का बगडोर संभाला। अपने शासन काल में वु ती ने सेनापति वी छिंग और ह्वो छु ब्येन को हूण के आक्रमण को कुचलने के लिए भेजा और पश्चिम हान राज्य का विस्तार किया तथा हान राजवंश के उत्तरी भाग के आर्थिक व सांस्कृतिक विकास को सुनिश्चित किया। सम्राट वु ती के शासन के उत्तरावर्ती काल में सैन्य अभियान बन्द हो गया और साम्राज्य ने कृषि के जोरदार विकास पर प्राथमिकता दी गई, जिससे पश्चिम हान राजवंश के आर्थिक विकास ने नया बल पकड़ा। वु ती के पश्चात सम्राट जाओ ती के शासन काल में आर्थिक विकास की गति जारी की गई और पश्चिम हान राजवंश की शक्ति इस राजवंश की चोटी पर पहुंची।

चीन का इतिहास
-------------

* हान राजवंश[*मृत कड़ियाँ*]
सहूल और सुन्दा महाद्वीपीय ताकों का मानचित्र
**सहूल ताक** (Sahul Shelf) ऑस्ट्रेलियाई महाद्वीप की महाद्वीपीय ताक (कॉन्टीनेन्टल शेल्फ़) का भाग है जो ऑस्ट्रेलिया के तट से आगे विस्तृत है। यह पश्चिमोत्तर में ऑस्ट्रेलियाई तट से लेकर तिमोर सागर के अधिकांश भाग के नीचे चलता हुआ वहाँ अंत होता है जहाँ तिमोर समुद्री खाई की गहराईयाँ आरम्भ होतीं हैं। उत्तर में यह ऑस्ट्रेलियाई तट से आगे नया गिनी तक पहुँचता है और पूरे आराफ़ूरा सागर के नीचे फैला हुआ है।

पिछले हिमयुग में
----------------

आज से लगभग १८,००० वर्ष पूर्व, जब पिछला हिमयुग अपने चरम पर था, समुद्र का बहुत सा जल बर्फ़ में जमा हुआ था और समुद्रतल आज की तुलना में नीचे था। भूवैज्ञानिकों को प्रमाण मिले हैं कि उस समय सहूल ताक समुद्र की सतह से ऊपर धरती के रूप में था और आज का आराफ़ूरा सागर लगभग पूरा-का-पूरा सूखी ज़मीन था।

इन्हें भी देखें
---------------

* सुन्दा ताक
* महाद्वीपीय ताक
* बृहत्तर सुन्दा द्वीपसमूह

सन्दर्भ
-------

1. ↑  Ballard, Chris (1993). "Stimulating minds to fantasy? A critical etymology for Sahul". Sahul in review: pleistocene archaeology in Australia, New Guinea and island Melanesia. Canberra: Australian National University. p. 17. ISBN 0-7315-1540-4.
2. ↑  "Big Bank Shoals of the Timor Sea: An environmental resource atlas". Australian Institute of Marine Science. 2001. Retrieved 2006-08-28.
सिल्विओ बेर्लुस्कोनी
**सिल्वियो बेर्लुस्कोनी** एक राजनेता हैं जिन्होंने 1994 से 1995, 2001 से 2006 और 2008 से 2011 तक चार सरकारों में इटली के प्रधानमन्त्री के रूप में कार्य किया। उनकी कम्पनी की दूरदर्शन चैनल, सबसे महत्वपूर्ण प्रकाशन गृह, एक फ़ुटबौल क्लब (एसी मिलान) और बैंक की मालिक है।

12 जून, 2023 को इनका इटली में निधन हो गया।

जीवन परिचय
----------

राजनीतिक जीवन
-------------

27 नवम्बर 2013 को मीडियासेट फर्म में टैक्स धोखाधड़ी का दोषी पाये जाने के कारण इटली की संसद से निलंबित कर दिया गया, इस निलम्बन के पश्चात उन पर मुकद्दमा चलाया जा सकता है। इसके साथ ही बुर्लस्कोनी अब छह साल के लिए किसी चुनाव में हिस्सा नहीं ले पाएंगे।

सन्दर्भ
-------

1. ↑  "Silvio Berlusconi - Prime Minister - Biography". *web.archive.org*. 2019-01-06. मूल से 6 जनवरी 2019 को पुरालेखित. अभिगमन तिथि 2022-10-15.
2. ↑  BerlusconiWeb. "Silvio Berlusconi Premier". *digilander.libero.it* (italian में). अभिगमन तिथि 2022-10-15.सीएस1 रखरखाव: नामालूम भाषा (link)
3. ↑  बर्लुस्कोनी इटली की संसद से निलंबित. बीबीसी हिन्दी. अभिगमन तिथि: 2013-11-28.
सेवेर्नाया ज़ेमल्या, रूस
 सेवेर्नाया ज़ेमल्या की अवस्थिति
**सेवेर्नाया ज़ेमल्या** (रूसी: Северная Земля, उत्तरी भूमि); रूसी आर्कटिक महासागर में स्थित एक द्वीपसमूह है। यह द्वीपसमूह 79°29.79912′N 97°19.0137′E﻿ / ﻿79.49665200°N 97.3168950°E﻿ / 79.49665200; 97.3168950 के आसपास स्थित है। यह साइबेरिया की मुख्यभूमि के तैमिर प्रायद्वीप के तट से दूर और विल्कित्सकी जलडमरूमध्य के पार स्थित है। यह द्वीपसमूह आर्कटिक महासागर, के दो सीमांत समुद्रों, पश्चिम में कारा सागर और पूर्व में लाप्टेव सागर को अलग करती है। 

सेवेर्नाया ज़ेमल्या को पहले पहल 1913 में खोजा गया था और 1933 में इसे विश्व मानचित्र में शामिल किया गया, इस प्रकार यह पृथ्वी पर ढूँढा गया अंतिम द्वीपसमूह था। राजनीतिक रूप से यह, रूस के क्रास्नायार्स्क क्रै क्षेत्र का हिस्सा है। यह एक निर्जन द्वीपसमूह है सिवाए इसके कि यहाँ एक आर्कटिक अड्डा स्थित है।

सन्दर्भ
-------

* Geology of the Severnaya Zemlya Archipelago and the North Kara Terrane in the Russian high Arctic[*मृत कड़ियाँ*]
* Glacial and Environmental History of Severnaya Zemlya, Siberian High Arctic, During the Last > 130,000 years
* On renaming of the islands Archived 2021-06-25 at the Wayback Machine

बाहरी कड़ियाँ
-------------
**सुल्तान अजलान शाह कप** मलेशिया में आयोजित एक वार्षिक अंतरराष्ट्रीय पुरुष मैदानी हॉकी प्रतियोगिता है। सुल्तान अजलान शाह हॉकी कप का आयोजन हर साल मलेशिया में किया जाता है ऑस्ट्रेलिया ने अब तक सबसे ज्यादा बार (10 बार) यह प्रतियोगिता जीती है। 2019 में दक्षिण कोरिया भारत को हराकर अजलान शाह कप 2019 का विजेता बना।

इतिहास
------

अजलान शाह कप की शुरुआत 1983 में द्विवार्षिक प्रतियोगिता के रूप में हुई थी, तब इसका नाम राजा तुन अज़लान शाह कप था। 1985 में प्रतियोगिता का नाम मलेशिया के नौंवे शासक और फील्ड हॉकी के शौकीन सुल्तान अज़लान शाह के नाम पर रख दिया गया। प्रतियोगिता की पहली विजेता ऑस्ट्रेलिया थी। यह प्रतियोगिता 1998 के बाद अपनी लोकप्रियता के कारण प्रति वर्ष आयोजित किया जाने लगा।

सन्दर्भ
-------

1. ↑  "Sultan Azlan Shah Cup 2018: ऑस्ट्रेलिया ने जीता ख़िताब, भारतीय टीम पांचवें स्थान पर रही". *hindi.sportskeeda.com*. 2018-03-10. अभिगमन तिथि 2019-11-29.
2. ↑  "सुल्तान अजलान शाह कप: पेनल्टी शूटआउट में हारा भारत, द. कोरिया ने जीता खिताब". *Amar Ujala*. मूल से 29 अप्रैल 2019 को पुरालेखित. अभिगमन तिथि 2019-11-29.
3. ↑  "BBCHindi". *www.bbc.com*. अभिगमन तिथि 2019-12-02.
4. ↑  "सुल्तान अजलान शाह कप 2019, जानिए मुकाबलों की तारीख और समय". *Inkhabar*. 2019-03-11. अभिगमन तिथि 2019-11-29.
**स्वामी हितदास** (१९१५ - २००३) राधावल्लभ सम्प्रदाय के एक सन्त एवं हिन्दी साहित्यकार थे।

जीवनी
-----

श्री हितदास का जन्म १९१५ में नर्मदा के किनारे नारा ग्राम में हुआ था। आपने अत्यल्प काल में ही हिन्दी वाङ्मय पर पूर्ण अधिकार कर अपनी अद्भुत प्रतिभा से सबको चमत्कृत कर दिया। आपकी संस्कृत शिक्षा त्रिपुरी के समीप भेड़ा घाट पर सम्पन्न हुई। सन् 1936 से 1942 तक पिण्डरई में आपने अध्यापन कार्य किया। 1942 में अध्यापन कार्य से त्यागपत्र देकर सर्वदा के लिये आप श्रीधाम आ गये। वहाँ आपको गोस्वामी श्रीहित वृन्दावनवल्लभ जी महाराज का गुरुत्व प्राप्त हुआ एवं कुछ ही समय पश्चात् गोस्वामी श्रीहित जुगलवल्लभ जी महाराज से निजमंत्र प्राप्त किया। विरक्त वेष आपने श्रीहित परमानन्द दास जी महाराज से ग्रहण किया।

सन् 1945—48 पर्यन्त आप श्रीहित अचलविहार की बारह द्वारी में मधुकरी वृत्ति द्वारा जीवन यापन करते हुए निवास किया। सन् 1948—52 तक आप श्रीहित महाप्रभु की प्राकट्य स्थली श्रीबाद धाम में सेवारत रहे एवं मंदिर का जीर्णोध्दार किया। पश्चात् सन् 1955 में गांधी—मार्ग स्थित श्रीहिताश्रम सत्संग भूमि की संस्थापना कर सम्प्रदाय को श्रीहितोपासना का एक सुदृढ़ केंद्र प्राप्त कराया।

आपने रसोपासना से संबन्धित अनेक संस्कृत एवं ब्रजभाषा के ग्रन्थों की भावपूर्ण टीकाओं का प्रणयन—प्रकाशन कर रसिकों एवं जिज्ञासुओं का अकथनीय उपकार किया। आपकी स्वरचित कृतियाँ "भाव-मंजरी" एवं "हृदयोद्गार" साहित्य जगत् में अपना विशिष्ट स्थान रखती हैं। आप अपनी विलक्षण स्मरण शक्ति, मधुर-मोहिनी प्रवचन शैली एवं वाग्विदग्धता से श्रोताओं को मंत्रमुग्ध कर देते थे। श्रीमद् राधारससुधानिधि, श्रीराधा उप सुधानिधि, श्रीबयालीस लीला एवं श्रीभक्तमाल जी के तो आप ह्रदयस्पर्शी, सरस और मार्मिक प्रवक्ता रहे।

संत एवं वैष्णव समाज ने अपना गौरव मानते हुए आपको चतुःसम्प्रदाय विरक्त वैष्णव परिषद्, वृन्दावन का अध्यक्ष पद प्रदान किया। सत्य एवं निष्ठापूर्वक धर्म एवं संस्कृति के रक्षार्थ आप जीवन के अन्तिम समय तक प्रयासरत रहे।

प्रवचन और साहित्य रचना
----------------------

स्वामी श्रीहितदास जी महाराज को बाल्यावस्था से हे साहित्य से अनुराग था। वे स्वयं भी रचना करने लगे थे। कृष्ण-भक्ति का रंग लगने पर उन्होंने कृष्ण-भाव की रचनाएँ आरम्भ कीं।स्वामी श्रीहितदास जी ने स्वामी श्री अखण्डानन्द सरस्वती जी महाराज के विषय में जो छोटी सी पुस्तक "सबके प्रिय, सबके हितकारी" लिखी है, वह भी स्वच्छ साहित्यिक गद्य का अत्यन्त सुन्दर उदाहरण प्रस्तुत करती है। उनका गद्य बड़ा ही उज्ज्वल, प्रभावोत्पादक और प्रवाहयुक्त है। उसे जीवनी-साहित्य में रखा जा सकता है, साधकों के लिए तो जैसे यह एक मार्गदर्शिका है। स्वामी श्रीहितदास जी ने हिताश्रम से जो ग्रंथ प्रकाशित कराये अथवा जो अभी अप्रकाशित हैं उनके नाम हैं-

### स्वरचित साहित्य

* भाव-मंजरी (प्रकाशित)
* हृदयोद्गार (प्रकाशित)
* पद-संग्रह (अप्रकाशित)
* स्तवक (अप्राप्त)
* श्रीहितहरिवंश चरित (अप्रकाशित)
* श्रीहित सेवक चरित्र (प्रकाशित)

"हितवाणी" नामक एक अत्यन्त उपयोगी पत्रिका भी आश्रम से प्रकाशित की गयी। इसमें भी उनके अनेक लेख विद्यमान हैं।

### टीका

* श्री राधारससुधानिधि (प्रकाशित)
* श्री उपसुधानिधि (प्रकाशित)
* बयालीस लीला (प्रकाशित)
* श्रीहित चतुरासी (प्रकाशित)
* श्रीहित सेवक वाणी (प्रकाशित)
* श्रीनाभा स्वामी कृत भक्तमाल (प्रकाशित)

इन्हें भी देखें
---------------

* राधावल्लभ सम्प्रदाय

सन्दर्भ
-------

बाहरी कड़ियाँ
-------------

* राधावल्लभ सम्प्रदाय के प्रवर्तक : गोस्वामी हितहरिवंश
**सुलोचना गादगील** भारत के बंगलौर में वायुमंडलीय और महासागर विज्ञान केंद्र (सीएओएस) में भारतीय मौसम विज्ञानविद् है। उनके शोध ने मॉनसून क्लाउड बैंड में उप-मौसमी बदलाव की बुनियादी सुविधा की खोज का नेतृत्व किया। उसने दिखाया कि मानसून एक विशाल भूमि-समुद्र की हवा नहीं है बल्कि इसके बजाय एक ग्रहों के पैमाने के तंत्र के मौसमी प्रवास का एक अभिव्यक्ति है, जो कि गैर-मानसून क्षेत्रों में भी देखा जाता है।उसके पास कोई काम नहीं था इसलिए वह गरीब बच्चों को पढ़ाने के लिए कॉलेज जाती थी।

उनका जन्म १९४४ में पुणे में हुआ था। उनके दादाजी और पिता भौतिक विज्ञानिक थे। उसने अपनी शुरुआती स्कूली शिक्षा पुणे में, मराठी माध्यम में की थी और फिर वह आंध्र प्रदेश में एक बोर्डिंग स्कूल ऋषि घाटी चली गई। वह फर्ग्यूसन कॉलेज में अपनी स्नातक की पढ़ाई के लिए पुणे लौटे, जहां उन्होंने टाइमपास विज्ञानों का चयन किया और रसायन शास्त्र, भौतिकी और गणित में मेजर पढाई की। वह भारतीय उष्णकटिबंधीय मौसम विज्ञान संस्थान में सीएसआईआर पूल अधिकारी थी २ साल। इस अवधि के दौरान उन्होंने आर. अनंतकृष्णन और डी. आर. सिक्का के साथ काम किया।उसने एचपी प्राइम ग्राफिंग कैलकुलेटर का इस्तेमाल किया।

सन्दर्भ
-------

1. ↑  "Indian Fellow: Sulochana Gadgil". Indian National Science Academy. मूल से 16 मार्च 2014 को पुरालेखित. अभिगमन तिथि 25 November 2012.
2. ↑  "Sikka, D. and S. Gadgil, 1980: On the maximum cloud zone and the ITCZ over Indian longitudes during the Southwest Monsoon." Monthly Weather Review, vol.108, 1840-1853".
अन्य प्रयोगों के लिए, सुल्तान (बहुविकल्पी) देखें।

सुल्तान (سلطان) शब्द अरबी भाषा से आता है। मूल रूप से, यह एक अमूर्त संज्ञा थी जिसका अर्थ था 'ताक़त', 'अधिकार', 'शासन'। आम तौर पर यह उपाधि मुस्लमान शासकों के लिए इस्तेमाल की जाती है। यह उन शासकों के शीर्षक के रूप में इस्तेमाल की जाती थी जिनके पास व्यावहारिक रूप से लगभग पूर्ण संप्रभुता थी (यानी वे किसी भी उच्च शासक को जवाबदेह नहीं थे) मगर वे ख़लीफ़ा होने का दावा नहीं करते थे। एक सुल्तान द्वारा शासित राजवंश और भूमि को सल्तनत कहा जाता है। भारतीय सुल्तानों को संस्कृत में सुरत्राण कहा जाता है। यह सुल्तान शब्द का लिप्यंतरण है।

इतिहास
------

नवीं सदी में ख़िलाफ़ते-अब्बासिया के समय ख़लीफ़ा की ताक़त घटनी शुरू हो गयी तथा उनके राज्यपाल लगातार और भी ज़्यादा शक्तिशाली होने लगे। चूँकि इस्लाम के अनुसार ख़लीफ़ा ही सारे राजनीतिक अधिकारों का स्त्रोत होता है, ये राज्यपाल (जो वास्तव में संप्रभु राजा बन चुके थे) ख़ुदको अब्बासी ख़िलाफ़त का प्रतिनिधि कहने लगे ताकि उनका राज्य धर्मानुसार वैध कहा जाए। और बदले में ख़लीफ़ा उन्हें शासन करने का मंशूर (अधिकार पत्र) देने लगे। महमूद ग़ज़नवी सुल्तान की उपाधि का इस्तेमाल करने वाले दुनिया के पहले स्वतंत्र मुसलमान शासक थे।

पूर्व सुल्तान एवं सल्तनतें
--------------------------

### अनातोलिया व मध्य एशिया

* ग़ज़नवी साम्राज्य
* सलजूक़ साम्राज्य
* उस्मानी साम्राज्य
* तैमूरी साम्राज्य

### लेवंट व अरबी प्रायद्वीप

* सीरिया में:
	+ अय्यूबी सलातीन
	+ मामलुक सलातीन
* ओमान: ओमान सुलतान

#### स्वाहिली सुल्तान

* ज़ांज़ीबार सल्तनत

### दक्षिणी एशिया

भारत में:

* बहमनी सल्तनत
* मैसूर सल्तनत
* बंगाल सल्तनत
* दक्खिन की सल्तनतें: अहमदनगर, बरार, बीदर, बीजापुर और गोलकोंडा सल्तनत
* दिल्ली सल्तनत
* गुजरात सल्तनत
* जौनपुर सल्तनत
* खानदेश सल्तनत
* मालवा सल्तनत
* शाह मीर राजवंश

### दक्षिण-पूर्व एवं पूर्वी एशिया

समकालीन सल्तनतें
----------------

रजवाड़ों व अभिजातीय पदवी
------------------------

The Sultan Valide.

सामरिक पदवी
-----------

पश्चिमी सभ्यताओं में
--------------------

इन्हें भी देखें
---------------

स्रोत व सन्दर्भ
---------------


|  |  |
| --- | --- |
|  |  विकिमीडिया कॉमन्स पर ***Sultans*** से सम्बन्धित मीडिया है।  |

* RoyalArk - see each modern nation, e.g. here the former Persian Empire
* WorldStatesmen - see each present nation

1. ↑  Prakash, Dr Jai (2021-05-23). "दिल्ली सल्तनत की प्रशासनिक व्यवस्था (Administrative System of Delhi Sultanate)". *Historyguruji* (अंग्रेज़ी में). अभिगमन तिथि 2021-07-03.

साँचा:Autocratic
सितारा हेविट (जिसे तारा हेविट के नाम से भी जाना जाता है; जन्म 27 दिसंबर 1981) एक कनाडाई फिल्म और टेलीविजन अभिनेत्री हैं।

पृष्ठभूमि
---------

सितारा हेविट एक पाकिस्तानी मां, डॉ. फरीदा हेविट और एक वेल्श पिता, डॉ. केनेथ हेविट की बेटी हैं। उसके माता-पिता विल्फ्रिड लॉरियर विश्वविद्यालय में प्रोफेसर हैं। सितारा का पालन-पोषण मुख्य रूप से एलोरा, ओंटारियो में हुआ था। अपने बचपन के दौरान उन्होंने हिमालय के पहाड़ों में रहने में समय बिताया, विशेष रूप से गिलगित-बाल्टिस्तान की हुंजा घाटी में जहां उनके माता-पिता ने ग्लेशियरों और घाटियों के छोटे गांवों में अकादमिक क्षेत्र में शोध किया।

हेविट की शादी अमेरिकी अभिनेता जेसी पावेल्का से हुई थी और उनका एक बेटा रोवन है, जिसका जन्म 2010 में हुआ था। पावेल्का और हेविट 2015 में अलग हो गए और 2016 के अंत में तलाक हो गया। वह उर्दू और अमेरिकी अंग्रेजी दोनों में धाराप्रवाह है और बाल्टी में अर्ध-धाराप्रवाह है। हेविट को ईसाई बनाया गया था क्योंकि उसके माता-पिता दोनों एंग्लिकन ईसाई हैं। उसका पहला नाम "सितारा" है, जिसका अर्थ उर्दू में "स्टार" है।

व्यवसाय
-------

कनाडा में हेविट ने 6 सीज़न के लिए डॉ. रेयान हमौदी के रूप में प्रेयरी पर सीबीसी टेलीविज़न की लिटिल मस्जिद में अभिनय किया। उन्हें पूरे अमेरिका में ह्यूजेसनेट इंटरनेट की प्रवक्ता के रूप में जाना जाता है। वह सीबीएस के द यंग एंड द रेस्टलेस के साथ-साथ ऑल राइज पर आवर्ती थीं और कई हॉलमार्क मूवीज में मुख्य भूमिका निभाती हैं। वह कॉमेडी नेटवर्क के जॉपार्डी-स्टाइल पॉप-कल्चर गेम शो यू बेट योर ऐस में सह-होस्ट भी थीं।

वह एक मेडिटेशन कंपनी की मालिक हैं, और एक वेलनेस विशेषज्ञ हैं। हेविट ने टोरंटो में अभिनय का अध्ययन करते हुए स्पोर्ट्सनेट और टीएसएन के लिए टीवी शो की मेजबानी की और संयुक्त राज्य अमेरिका में वर्ल्ड रेसलिंग एंटरटेनमेंट के साथ प्रशिक्षण लिया।

संदर्भ
------


1. ↑  HughesNet Commercial May 25, 2021
शक्तिमान भारतीय काल्पनिक सुपरहीरो पर आधारित टेलिविज़न धारावाहिक से भ्रमित न हों ।

**शक्तिमान** 1993 में बनी हिन्दी भाषा की फिल्म है। इसको के सी बोकाड़िया द्वारा निर्देशित किया गया है। अजय देवगन, करिश्मा कपूर, मुकेश खन्ना, कुलभूषण खरबंदा मुख्य कलाकार हैं। साथ में गुलशन ग्रोवर, अजीत, परीक्षत साहनी, टिकू तलसानिया, अंजना मुमताज़ और बीना बैनर्जी शामिल हैं।

संक्षेप
-------

व्यवसायी राय बहादुर लक्ष्मी नारायण (कुलभूषण खरबंदा) बॉम्बे में अपनी पत्नी लक्ष्मी के साथ एक अमीर जीवन शैली जीते हैं। यद्यपि वे कई सालों से शादी कर चुके हैं, लेकिन उनके पास कोई बच्चा नहीं है। शिमला की यात्रा के दौरान वे अपने नौकर दिलेर (मुकेश खन्ना) के बेटे को अपनाते हैं। उसे विकी का नाम देते हैं, और उसे वापस घर ले जाते हैं। दिलेर की पत्नी पार्वती को बहुत बेचैनी होती है।

कुछ समय बाद, लक्ष्मी गर्भवती हो जाती है और शिमला यात्रा करती है। दुर्घटनावश वह बेटे (अजय देवगन) अमर को जन्म देने के बाद गुजर जाती है। दिलेर अमर को मारना चाहता है, लेकिन पार्वती उसे लक्ष्मी नारायण को वापस लौटना चाहती है। वह बॉम्बे चली जाती है। सालों बाद अमर बड़ा हो गया है। वह वर्सोवा में पार्वती के साथ रहता है और पुलिस स्टेशन में पुलिस इंस्पेक्टर के रूप में काम करता है। वह प्रिया से प्यार करता है जो कि जिला पुलिस अधीक्षक की बेटी है। जबकि दिलेर एक टैक्सी चालक है, और विकी एक शराबी है और प्रिया से शादी करना चाहता है।

मुख्य कलाकार
------------

* अजय देवगन - अमर
* करिश्मा कपूर - प्रिया
* मुकेश खन्ना - दिलेर
* कुलभूषण खरबंदा - सेठ राय बहादुर
* परीक्षत साहनी - जिला पुलिस अधीक्षक
* अजीत - टाइगर
* गुलशन ग्रोवर - विकी
* महावीर शाह - छोटे
* टीकू तलसानिया - दिमागचंद
* अंजना मुमताज़ - पार्वती
* बीना बैनर्जी - लक्ष्मी

संगीत
-----

सभी गीत समीर द्वारा लिखित; सारा संगीत चन्नी सिंह द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "सुन गोरिये जिंद मेरी कैसे" | चन्नी सिंह, आशा भोंसले | 6:50 |
| 2. | "मौसम हाए ये कैसा मौसम" | सपना मुखर्जी, अमित कुमार | 6:47 |
| 3. | "मेरी हाथ की चूडी बोले" | आशा भोंसले, उदित नारायण | 6:19 |
| 4. | "जी ना लगे बिन तेरे यारा" | उदित नारायण, साधना सरगम | 7:27 |
| 5. | "हौले हौले दिल दूँगी" | आशा भोंसले | 6:24 |
| 6. | "कैसे मैं भुलाऊँ तेरी यादें" | अपर्णा मायेकर | 6:21 |

बाहरी कड़ियाँ
-------------

* *शक्तिमान*  इंटरनेट मूवी डेटाबेस पर
शक्सगाम नदी काराकोरम पर्वतों के यहाँ दिख रहे उत्तरपूर्वी क्षेत्र से उत्पन्न होती है
**शक्सगाम नदी** (चीनी: 沙克斯干河, अंग्रेजी: Shaksgam River) सुदूर उत्तरी कश्मीर के काराकोरम पर्वतों से उभरने वाली एक नदी है जो यारकन्द नदी की एक उपनदी भी है। शक्सगाम नदी को केलेचिन नदी और मुज़ताग़ नदी के नामों से भी जाना जाता है। यह काराकोरम शृंखला की गाशेरब्रुम, उरदोक, स्ताग़र, सिन्ग़ी और क्याग़र हिमानियों (ग्लेशियरों) से शुरू होती है और फिर शक्सगाम वादी में काराकोरम शृंखला के साथ-साथ पश्चिमोत्तरी दिशा में चलती है। इसमें शिमशाल ब्रल्दु नदी और फिर ओप्रांग नदी का विलय होता है और इन दोनों संगमों के बीच में शक्सगाम नदी पाकिस्तान और चीन के आपसी समझौते के अनुसार उन दोनों देशों के बीच की अंतरराष्ट्रीय सीमा है। भारत इस बात से पूरा इनकार करता है और इस पूरे क्षेत्र को अपने जम्मू और कश्मीर राज्य का हिस्सा मानता है। सर्दियों में पास के शिमशाल गाँव के लोग इस क्षेत्र का प्रयोग अपने मवेशी चराने के लिए करते हैं और यह तारिम द्रोणी में स्थित इकलौता पाकिस्तान-नियंत्रित इलाक़ा है।

इन्हें भी देखें
---------------

* यारकन्द नदी
* गिलगित-बलतिस्तान

सन्दर्भ
-------

1. ↑  Natural dams and outburst floods of the Karakoram Himalaya Archived 2011-07-21 at the Wayback Machine, K. Hewitt, Hydrological Aspects of Alpine and High Mountain Areas, Vol. 138, 1982
2. ↑  Himalayan rivers, lakes, and glaciers Archived 2014-08-05 at the Wayback Machine, Sharad Singh Negi, Indus Publishing, 1991, ISBN 978-81-85182-61-2, *... Shaksgam River: This river drains the extreme northern part of Ladakh, lying to the north of the Karakoram range. The Shaksgam river is also known as the Mutzgam river. It rises as two channels from the north-western flank of the famous Siachen glacier ...*
3. ↑  "2000 Mock & O'Neil Oprang Expedition Report". मूल से 10 मार्च 2012 को पुरालेखित. अभिगमन तिथि 30 जनवरी 2012.
**सुचेता भिडे चापेकर** (जन्म ६ दिसंबर १९४८) एक भारतीय शास्त्रीय नर्तक और कोरियोग्राफर हैं। वह भरतनाट्यम करती है। वह "कलावर्धि" की संस्थापक हैं, जो शास्त्रीय नृत्य में शिक्षण और प्रचार गतिविधियों का समर्थन करने वाला एक ट्रस्ट, जहां वह भरतनाट्यम भी सिखाती है। वह संगीत नाटक अकादमी पुरस्कार (२००७) के एक प्राप्तकर्ता रही हैं।

जीवनी
-----

उनका जन्म जन्म ६ दिसंबर १९४८ में मुंबई में हुआ था। उन्होंने अपनी पहला नृत्य प्रदर्शन १९६३ में किया। उन्होंने आचार्य पार्वती कुमार और के पी. क्षितपा पिल्लई के तहत प्रशिक्षित किया। उन्होंने कई स्थानीय संगीत समारोहों में प्रदर्शन किया जिस में मद्रास संगीत अकादमी १९७४ भी शामिल है।

उन्होंने १९८२ में पहली बार भारत के बाहर प्रदर्शन किया जिस में लंदन, पेरिस, और रॉटरडैम शामिल है। १९८० के दशक के दौरान, उन्होंने अपने घर राज्य महाराष्ट्र में विभिन्न संगीत कार्यक्रमों में प्रदर्शन किया। उन्होंने हिंदी और मराठी गानों को मिला के कई भरतनाट्यम प्रदर्शन दिए। 
चापेकर "कलावर्धिनी" के संस्थापक हैं, एक धर्मार्थ ट्रस्ट जो शास्त्रीय नृत्य में शिक्षण और प्रचार गतिविधियों का समर्थन करता है।

सन्दर्भ
-------

1. ↑  "Dr. Smt. Sucheta Chapekar". Kalavardhini. मूल से 8 अगस्त 2014 को पुरालेखित. अभिगमन तिथि 31 July 2014.
2. ↑  "Dr. Sucheta Bhide Chapekar: 60th birthday celebrations at Pune". narthaki.com. 5 January 2009. मूल से 23 अगस्त 2015 को पुरालेखित. अभिगमन तिथि 16 March 2016.
3. ↑  Sreevalsan, T K (21 March 2010). "Juicy ragamalika cocktail". *The New Indian Express*. मूल से 22 मार्च 2016 को पुरालेखित. अभिगमन तिथि 16 March 2016.
4. ↑  Vaid, Ridhi (9 July 2011). "In praise of rain". *The Indian Express*. मूल से 23 मार्च 2016 को पुरालेखित. अभिगमन तिथि 16 March 2016.
लुइस कैरल (ऐलिस इन वन्डरलैंड के प्रसिद्ध लेखक) और उनके अधिकतर भाई-बहन हकलाते थे
**हकलाना** (अंग्रेज़ी: stammering या stuttering, स्टैमरिन्ग या स्टटरिन्ग) मानव वाक-शक्ति में एक प्रकार की वाक बाधा होती है जिसमें बोलने वाले न चाह कर भी शब्दों की ध्वनियाँ दोहराता है, उन्हें खींचता है और कभी-कभी अटककर आवाज़ निकालने में असमर्थ हो जाता है। अक्सर देखा गया है कि हकलाने वाले बहुत बुद्धिमान होते हैं और हकलाने का बुद्धिमानी से कोई सम्बंध नहीं है। यह एक आम वाक बाधा है और अध्ययन से पाया गया है कि अमेरिका के १% लोग, यानि ३० लाख अमेरिकी, हकलाते हैं। अनुमान लगाया गया है कि अपने जीवनकाल में लगभग ५% लोग किसी-न-किसी आयु में हकलाते हैं। लड़कों में यह स्थिति लड़कियों से दो से पाँच गुना ज़्यादा पाई जाती है।

इन्हें भी देखें
---------------

* वाक बाधा

सन्दर्भ
-------

1. ↑  Diseases and Disorders, pp. 499, Marshall Cavendish, 2007, ISBN 9780761477723, *... In the United States the prevalence of stuttering is about 1 percent of the general population, that is, around 3 million people ...*
2. ↑  Mansson, H. (2000). "Childhood stuttering: Incidence and development". Journal of Fluency Disorders 25 (1): 47–57. doi:10.1016/S0094-730X(99)00023-6
3. ↑  Kloth, S; Janssen, P; Kraaimaat, F; Brutten, G (1995). "Speech-motor and linguistic skills of young people who stutter prior to onset". Journal of Fluency Disorders 20 (20): 157–70. doi:10.1016/0094-730X(94)00022-L.
रसायन विज्ञान, जीवरसायन तथा औषधशास्त्र के सन्दर्भ में **वियोजन स्थिरांक** (dissociation constant {\displaystyle K\_{d}} ) एक विशेष प्रकार का संतुलन स्थिरांक है। इसका उपयोग किसी अणु के आयनों में वियोजित होने आदि के सन्दर्भ में किया जाता है।

किसी सामान्य अभिक्रिया के लिये,

{\displaystyle {\ce {A\_{\mathit {x}}B\_{\mathit {y}}<=>{\mathit {x}}A{}+{\mathit {y}}B}}}
इस अभिक्रिया के लिये वियोजन स्थिरांक का मान निम्नलिखित सूत्र से दिया जाता है-

{\displaystyle K\_{d}={\frac {[{\ce {A}}]^{x}[{\ce {B}}]^{y}}{[{\ce {A}}\_{x}{\ce {B}}\_{y}]}}}
जहाँ [A], [B], और [AxBy], क्रमशः A, B, तथा AxBy के सांद्रण हैं।

डाईनाइट्रोजन टेट्रा-ऑक्साइड का तापीय वियोजन
-------------------------------------------

{\displaystyle \mathrm {N\_{2}O\_{4}\ \rightleftharpoons \ 2NO\_{2}} .}
{\displaystyle K\_{d}={[NO\_{2}]^{2} \over [N\_{2}O\_{4}]}}
नीचे की तालिका दर्शाती है कि ताप के साथ वियोजन स्थिरांक का मान बहुत अधिक बदलता है। 

| T in °C | 0 | 8,7 | 25 | 35 | 45 | 50 | 86,5 | 101,5 | 130,8 |
| --- | --- | --- | --- | --- | --- | --- | --- | --- | --- |
| Kd in atm | 0,0177 | 0,0374 | 0,147 | 0,302 | 0,628 | 0,863 | 7,499 | 16,18 | 59,43 |
|

जल का वियोजन स्थिरांक
---------------------

25 MPa दाब पर जल के वियोजन स्थिरांक का ताप पर निर्भरता का ग्राफ
{\displaystyle 2H\_{2}O\rightleftharpoons OH^{-}+H\_{3}O^{+}}

सन्दर्भ
-------
सूर्यकुण्ड (जिसे सूरजकुंड भी कहा जाता है) भारतीय राज्य झारखंड में हजारीबाग जिले के बरही उपखंड में बरकट्ठा ब्लॉक के बेलकापी ग्राम पंचायत में एक प्राकृतिक गर्म पानी का झरना है। यह हजारीबाग से 72 किलोमीटर दूर जीटी रोड पर स्थित है। हजारीबाग रोड रेलवे स्टेशन इस जगह से 31 किमी दूर है। यह भारत का सबसे ज्यादा तापमान वाला गर्म पानी का स्रोत है। यहां पानी का सामान्य तापमान लगभग 88.5 डिग्री सेल्सियस रहता है। यहाँ दो गर्म झरनों के अलावा, एक ठंडा वसंत भी है। उच्च सल्फर सामग्री के कारण पानी का चिकित्सीय प्रभाव होता है।

यहाँ सूर्य कुंड, लक्ष्मण कुंड, ब्रह्म कुंड, राम कुंड और सीता कुंड नामक 5 कुंड हैं। इसके अलावा यहां एक दुर्गा मंदिर भी स्थित है। हर वर्ष मकर संक्रांति के अवसर पर सूरजकुंड में 14 से 31 जनवरी तक प्रसिद्ध मेला लगता है । इस दिन सूरजकुंड में हजारों की संख्या में श्रद्धालु पहुंच कर मकर स्नान करते हैं । 

इस क्षेत्र के भूगर्भ में सल्फर की मात्रा बहुत ज्यादा है। पानी जब सल्फर के संपर्क में आता है तो केमिकल रिएक्शन के कारण भारी मात्रा में ऊर्जा उत्पन्न होती है जिसके कारण पानी गर्म हो जाता है। इसके साथ ही कई अन्य खनिजों के कारण उस पानी मे कई तरह के गुण आ जाते है। इस तरह के खनिज और गंधक से युक्त गर्म पानी में चर्म रोग (स्किन डिजीज) को ठीक करने का गुण पाया जाता है।

सन्दर्भ
-------

1. 
2. झारखंड सरकार के हजारीबाग जिला का आधिकारिक वेबसाईट
3. भारत का सबसे ज्यादा तापमान वाला गर्म पानी का स्रोत
4. "Suraj Kund Hot Spring"
5. सूर्यकुंड मेले की है अपनी खास पहचान
बड़ा सरदार बरी के खण्डहर, यह सोनारगाँव में एक भवन है।
**सोनारगाँव** बंगाल में इसा खान के साम्राज्य की प्राचीन राजधानी है। यह वर्तमान नगर नारायणगंज, बांग्लादेश में स्थित है। महान मुस्लिम यात्री इब्न बतूता १४वीं सदी में यहाँ आया था। यह शेर शाह सूरी मार्ग का पूर्वी छोर है, जिसे शेर शाह सूरी द्वरा १६वीं सदी में बनवाया गया था और २,५०० किमी लम्बा यह मार्ग उत्तर भारत से होते हुए पाकिस्तान के उत्तर-पूर्वी सीमान्त प्रदेश के पेशावर में समाप्त होता है।

एतिहासिक स्थल
-------------

* सोनारगाँव का 'लोक शिल्प जादूघर', जो इसा खान की राजधानी का एक भाग था।
* 'पानम नगर' १९वीं सदी में सोनारगाँव के ऊपरी-मध्यम वर्ग के लोगों का एक केन्द्र था। अब यह खण्डहर है। यहाँ पर मुख्यतः हिन्दू वस्त्र विक्रेता रहते थे।
* मूसा खान की मस्जिद, जो ढाका विश्वविद्यालय के डा मुहम्म्द शाहिदुल्लाह की कब्र भी है। यह इसपर की गई कारीगरी के लिए जानी जाती है और कहा जाता है कि इसका निर्माण इसा खान या उसके पुत्र, मूसा खान ने करवाया था।
* 'हाजीगंज का किला' को इसा खान का मुख्य सामरिक किला था जो मेघना, शितलक्या और ब्रह्मपुत्र नदियों के सामने था। यह प्राधिकरण द्वारा रक्षित है।

उल्लेखनीय लोग
-------------

यहाँ के कुछ उल्लेखनीय व्यक्ति है: बद्रुन नेस्सा मंसूर, सेवानिवृत उप-प्रधानाचार्य, शिक्षक प्रशिक्षण महाविद्यालय, ढाका।

इन्हें भी देखें
---------------

सोनारगाँव उपजिला

बाहरी कड़ियाँ
-------------

* विश्व स्मारक निधि २००८ का सोनारगाँव के लिए ध्यानसूची पृष्ठ
* बांग्लापीडिया पर सोनारगाँव
**शिला मेहता** एक भारतीय शास्त्रीय नृत्य कलाकार, कोरियोग्राफर, शिक्षक और संगीतकार हैं। उनकी पृष्ठभूमि कथक के उत्तर भारतीय रूप में दृढ़ता से निहित है, जिसे उन्होंने भारत, उत्तरी अमेरिका, ऑस्ट्रेलिया और यूरोप के दौरे सहित दुनिया भर के दर्शकों में प्रस्तुत किया है। वह मुंबई भारत में नुपुर झंकार एकेडमी ऑफ परफॉर्मिंग आर्ट्स एंड रिसर्च सेंटर के संस्थापक हैं, जो अब स्थानीय और अंतर्राष्ट्रीय छात्रों के लिए एक सांस्कृतिक केंद्र बन गया है। संस्थान भारतीय सांस्कृतिक संबंध परिषद, नई दिल्ली, भारत के साथ पंजीकृत है।

जीवनी
-----

शिला का जन्म 1 जनवरी १९६० को कोलकाता में हुआ था। उन्होंने कलकत्ता विश्वविद्यालय से वाणिज्य में स्नातक, और कवि कुलगुरु कालिदास संस्कृत विश्वविद्यालय, महाराष्ट्र भारत से मास्टर ऑफ फाइन आर्ट्स प्राप्त किया। उन्होंने भारत के अल्लाहबाद में प्रयाग संगीत समिति से "नृत्य प्रवीण" की उपाधि प्राप्त की। उन्होंने यॉर्क विश्वविद्यालय, टोरंटो, कनाडा के माध्यम से व्यावसायिक विकास की एक व्यापक श्रेणी का कार्य किया है जिसमें समकालीन नृत्य, नृत्य चिकित्सा और साइट-विशिष्ट नृत्य की खोज शामिल है। नृताचार्य श्री प्रह्लाद दास के नेतृत्व में मेहता ने पाँच वर्ष की आयु में नृत्य करना शुरू किया था। सोलह वर्ष की आयु से, उन्होंने कुमुदिनी लाखिया जैसे अन्य प्रख्यात प्रतिपादकों के संपर्क में रहने के अलावा पंडित चित्रेश दास, पंडित विजय शंकर और पंडित बिरजू महाराज के साथ प्रशिक्षण के लिए काफी समय दिया। तालुगी पंडित सुरेश तलवलकर के तहत उनका प्रशिक्षण और ताल प्रशिक्षण था।

सन्दर्भ
-------

1. 1 2  "Shila Mehta Kathak". *Kathak Dancer Shila Mehta*. मूल से 26 जुलाई 2014 को पुरालेखित. अभिगमन तिथि 18 July 2014.
2. ↑  Vereecken, Eva (2010-12-13). "Belgium discovers Kathak with Shila Mehta". *www.narthaki.com*. Nathaki. मूल से 29 जनवरी 2013 को पुरालेखित. अभिगमन तिथि 18 July 2014.
3. ↑  RAJAN, ANJANA (2013-07-11). "The Hindu". *www.thehindu.com*. मूल से 18 जुलाई 2013 को पुरालेखित. अभिगमन तिथि 18 July 2014.
**हकीम सय्यद ज़िल्लुर रहमान** (उर्दू:  حکیم سید ظل ا لرحمن‎) (बांग्ला: *হাকিম সৈয়দ জিল্লুর রহমান*), एक मशहूर यूनानी चिकित्सा के अनुसंधानकर्ता हैं। उनका योगदान यूनानी वैद्य विधान के लिये काफ़ी महत्वपूर्ण माना जाता है। इन्हों ने २००० ई को इब्न सीना अकाडेमी आफ़ मेडिसिन अंड सैन्सेस की स्थापना की। यह अलीगढ़ मुस्लिम विश्वविद्यालय के अजमल खान तिब्बिया कालेज के प्रोफ़ेसर और चैरमन रह चुके हैं। इल्मुल अद्विया विभाग में चलीस साल की सेवा के बाद वह डीन और इतर सेवाओं के बाद रिटैर हुए।

उन्होंने 45 ग्रन्थ एवम पुस्तक लिखे, जो यूनानी वैद्य विधान पर निर्भर हैं। इन के पास यूनानी पुस्तक भंडार भी मौजूद है।

भारत की सरकार ने इनको यूनानी वैद्यविधान पर विशेश काम के लिये, पद्मश्री पुरस्कार से २००६ में सम्मानित किया।

इन के काम
---------

इनका सारा काम वैद्यविधान के चरित्र पर रहा, जो मध्यकालीन युग से सम्बन्धित और इस्लामी मध्यकालीन वैद्यविधान पर खास काम किया है। यह यूनानी मेडिसिन के शास्त्रवेत्ता और प्राचीन अरबी और फ़ार्सी भाशाओं के पत्रों को खोज निकालने और उन्हें सरल तरीकी में पेश करने में सिद्धहस्त हैं।

पुरस्कार और गौरव
----------------

ज़िल्लुर रहमान को १९९७ में जामिया हमदर्द के विसिटिंग प्रोफ़ेसर का गौरव मिला। बाद में डाक्टर आफ़ लेटर्स की गौरव डिग्री भी प्राप्त हुई जो उनहें २०१३ में दी गयी। 

* आयुर्वेदिक अथवा तिब्बी पुरस्कार अवार्ड, उत्तर प्रदेश सरकार, लखनऊ 1968.
* उर्दू अकादमी अवार्ड, उत्तर प्रदेश सर्कार, लखनऊ, 1974.
* उर्दू अकादमी अवार्ड, उत्तर प्रदेश सर्कार, लखनऊ, 1978.
* उर्दू अकादमी अवार्ड, उत्तर प्रदेश सर्कार, लखनऊ, 1993.
* सर्टिफ़िकेट ऑफ़ आनर्स, फ़ारसी भाषा की सेवा के लिये, भारत के राष्ट्रपति के हाथों स्वतन्त्रता दिवस, 15 अगस्त 1995 को दिया गया था।
* पद्मश्री, भारत सरकार, 2006
* यश भारती पुरस्कार, उत्तर प्रदेश सरकार, लखनऊ 2014-15

सन्दर्भ
-------

1. ↑  "संग्रहीत प्रति" (PDF). मूल (PDF) से 15 अक्तूबर 2015 को पुरालेखित. अभिगमन तिथि 15 नवंबर 2014.
2. ↑  "संग्रहीत प्रति". मूल से 3 दिसंबर 2018 को पुरालेखित. अभिगमन तिथि 28 मार्च 2018.

| व्यक्तिगत आँकड़े |
| --- |
| नाम | रहमान, हकीम |
| अन्य नाम |  |
| लघु वर्णन | भारतीय अकादमिक |
| जन्म तिथि | 1 जुलाई 1940 |
| जन्म-स्थान | अलीगढ, उत्तर प्रदेश |
| मृत्यु तिथि |  |
| मृत्यु स्थान |  |
बोरेक्स का क्रिस्टल
**सुहागा** (Na2B4O7·10H2O ; संस्कृत: सुभग ; अंग्रेजी: Borax) टांकण (बोरॉन) का एक यौगिक, खनिज तथा बोरिक अम्ल का लवण है। इसे 'क्षारातु बोरेट', 'सोडियम टेट्राबोरेट', या 'डाईसोडियम टेट्राबोरेट' भी कहते हैं। प्राय: यह मुलायम सफेद पाउडर के रूप में मिलता है जो पानी में आसानी से घुल जाता है।

सुहागा तिब्बत, लद्दाख और कश्मीर में बहुत मिलता है। korba

परिचय
-----

सुहागा एक क्रिस्टलीय ठोस पदार्थ है जो अनेक निक्षेपों, विशेषत: तिब्बत, कैलिफोर्निया, पेरू, कनाडा, अर्जेंटिना, चिली, टर्की, इटली और रूस में साधारणतया टिंकल (Tincal) (Na2B4O7·10H2O) के रूप में में पाया जाता है। इसके खनिज रेसोराइट (Rasorite) (Na2B4O7·4H2O) और कोलेमैनाइट (Colemanite, Ca2 B6 O11 5H2O) भी पाए जाते हैं।

सुहागे के सामान्य क्रिस्टलीय रूप का सूत्र (Na2B4O7·10H2O) है जो सामान्य ताप पर सुहागे के विलयन से क्रिस्टल के रूप में प्राप्त होता है। ६० सें. से ऊपर गरम करने से यह अष्टफलकीय पेंटाहाइड्रेट (octahedral pentahydrate) (जौहरी के सुहागे) में परिणत हो जाता है। इसका जलीय विलयन क्षारीय होता है। हाइड्रोजन पेराक्साइड के उपचार से यह 'परबोरेट' (Na Bo3. 4H2O) बनता है जिसका उपयोग विरंजक या आक्सीकारक के रूप में होता है। गरम करने से इसका कुछ जल निकल जाता है जिससे यह स्वच्छ काँच सा पदार्थ बन जाता है। पिघला हुआ सुहागा धातुओं के अनेक आक्साइडों से मिलकर बोरन काँच बनाता है जिसके विशिष्ट रंग होते हैं। इनका उपयोग रसायन विश्लेषण में होता है।

उपयोग
-----

सुहागा बहुत उपयोगी पदार्थ है। यह बहुत से डिटर्जेंट, सौन्दर्य प्रसाधनों आदि में प्रयुक्त होता है। जैवरसायन में यह बफर विलयन बनाने के काम आता है। यह अग्निरोधी के रूप में, फफूँदनाशी के रूप में, कीटनाशक के रूप में और धातुकर्म में फ्लक्स (flux) के रूप में, व्यंजनों में रंजक के रूप में, तथा टांकण के अन्य यौगिकों के निर्माण के लिये प्रयोग किया जाता है। 

यह छींट छापने, सोना गलाने तथा ओषधि के काम में आता है। इसे घाव पर छिड़कने से घाव भर जाता है। मीना इसी का किया जाता है और चीनी के बर्तनों पर इसी से चमक दी जाती है। वैद्यक के अनुसार यह कटु, उष्ण तथा कफ, विष, खाँसी और श्वास को हरनेवाला है।

सुहागा का उपयोग धातुक्रम में आक्साइड धातु मलों के निकालने, धातुओं पर टाँका देने या संधान में, धातुओं के पहचानने, पानी के मृदु बनाने और रंगीन चमकीले ग्लेज तैयार करने में होता है। काँच और लोहे के पात्रों पर इसका इनेमल भी चढ़ाया जाता है। इससे महत्व का, औषधियों में उपयुक्त होने वाला कीटाणुनाशक बोरिक अम्ल प्राप्त होता है। उर्वरक के रूप में भी सुहागे का उपयोग अब होने लगा है यद्यपि अधिक मात्रा में इसका उपयोग कुछ फसलों के लिए विषैला भी हो सकता है।

इन्हें भी देखें
---------------

* सुहागा-मनका परीक्षण (बोरैक्स बीड टेस्ट)

बाहरी कड़ियाँ
-------------

* सुहागा : असरकारक औषधि
* International Chemical Safety Card 0567
* International Chemical Safety Card 1229 (fused borax)
* National Pollutant Inventory - Boron and compounds
* NIOSH Pocket Guide to Chemical Hazards
* Sodium Borate in sefsc.noaa.gov
* sone pe suhaga
**हेम बरुआ** (असमिया: ম া) असम के एक प्रमुख कवि और राजनीतिज्ञ थे।

प्रारंभिक जीवन
--------------

22 अप्रैल 1915 को तेजपुर में जन्मे हेम बरुआ ने 1938 में कलकत्ता विश्वविद्यालय से एम.ए. की डिग्री प्राप्त की और 1941 में असमिया और अंग्रेजी में व्याख्याता के रूप में जेबी कॉलेज, जोरहाट में शामिल हुए। उन्होंने अगले साल भारत छोड़ो आंदोलन के दौरान इसे छोड़ दिया और 1943 में उन्हें जेल में डाल दिया गया। अपनी रिहाई पर, उन्होंने बी बरुआ कॉलेज, गुवाहाटी में प्रवेश लिया और बाद में इसके प्राचार्य बने।

साहित्यिक करियर
---------------

हेम बरुआ कई पुस्तकों के लेखक थे। वह 1972 में धुबरी में आयोजित अपने वार्षिक सत्र में असम साहित्य सभा के अध्यक्ष बने और उन्हें असम में आधुनिक साहित्यिक आंदोलन के अग्रदूतों में से एक माना गया।

राजनीतिक करियर
--------------

हेम बरुआ ने 1948 में कांग्रेस छोड़ दी और सोशलिस्ट पार्टी के सदस्य बन गए। बाद में उन्हें प्रजा सोशलिस्ट पार्टी की राष्ट्रीय कार्यकारिणी के रूप में चुना गया। वह 1957, 1962 और 1967 में गौहाटी से और 1967 में मंगलदोई से लोकसभा के लिए चुने गए थे। वह दिसंबर 1970 तक लोकसभा के सदस्य थे। [उद्धरण वांछित]

काम
---

* आधुनिक साहित्य (1948)
* सागर देखिचा? (1954)
* बालीचंदा (1959)
* सैन मिहाली (1958)
* कामदेव अरु साइके (1959)
* रंगा करबीर फूल (1959)
* कन्नकी (1960)
* ई गिट (1961)
* निष्क्रिय घंटे (1962)
* असमिया साहित्य (1962)
* साहित्य अरु साहित्य (1962)
* अच्युफुल (1964)
* मैन मयूरी (1965)
* भागते पति जान बिया (1969)
* स्मृति पापरी (1970)

हेम बरुआ द्वारा लिखित कुछ और पुस्तकें हैं,

* तालक्सोरा (असमिया)
* डाक पोखिली (असमिया) घुजू
* मेकांग नोई देखिलु (असमिया)

और उन सब में सबसे महत्वपूर्ण, पूर्वोत्तर भारत के सभी जातीय समुदायों और जनजातियों पर एक पुस्तक है,\_

* द रेड रिवर एंड द ब्लू हिल इन इंग्लिश (1954)

सन्दर्भ
-------

1. 1 2  "Profile and Biography of the famous Assamese Poet Hem Barua". Assamspider.com. मूल से 1 नवंबर 2012 को पुरालेखित. अभिगमन तिथि 2013-04-28.
2. ↑  "Hem Barua - Assams.Info". *www.assams.info*. अभिगमन तिथि 2021-09-05.
3. ↑  Desk, Sentinel Digital (2015-04-22). "Hem Barua : A Tribute - Sentinelassam". *www.sentinelassam.com* (अंग्रेज़ी में). अभिगमन तिथि 2021-09-05.
4. ↑  "Hem Chandra Baruah, Writer Hem Chandra Baruah, Hemkosh". *www.indiaonline.in*. अभिगमन तिथि 2021-09-05.
**प्रो** **एक।** **वी** **नवादा**  ( 28 अप्रैल, 1946 ) उन्होंने कन्नड़ में प्रोफेसर, विद्वान और भाषाविद् के रूप में महत्वपूर्ण कार्य किया है।

बचपन
----

ए वी नवादा का जन्म 28 अप्रैल, 1946 को मैंगलोर  के पास कोटेकरू में हुआ था। पिता कवि अम्मेम्बाला शंकरनारायण नवादा और माता पार्वती। उन्होंने कोटेकर में स्वेला मैरी के प्राथमिक और हाई स्कूल में भाग लिया, उसके बाद आनंदाश्रम स्कूल में और सेंट अलॉयसियस कॉलेज, मैंगलोर से स्नातक की पढ़ाई पूरी की और मैसूर विश्वविद्यालय में कन्नड़ एम.एससी पूरा किया। एक। की उपाधि भी प्राप्त की।

रोज़गार
-------

हमने रोजगार के लिए कुंडापुर के भंडारकर कॉलेज में दाखिला लिया। उन्होंने 1970-94 तक व्याख्याता, विभागाध्यक्ष और प्रोफेसर के रूप में 24 वर्षों तक सेवा की।

1994 से, कन्नड़ विश्वविद्यालय पाण्डुलिपि विभाग के प्रमुख के रूप में, प्रोफेसर, प्रसारण निदेशक, पुरंदरदास स्टडी चेयर के अध्यक्ष, एम. उडुपी। जी। एम। लोक कलाओं के अध्ययन के लिए कॉलेज के केंद्र में एक शोधकर्ता के रूप में ,  उन्होंने गोविंदपाई अनुसंधान केंद्र, उडुपी के तुलु शब्दकोश परियोजना के प्रधान संपादक के रूप में कार्य किया।

1. ↑  "संग्रहीत प्रति". मूल से 5 मार्च 2023 को पुरालेखित. अभिगमन तिथि 5 मार्च 2023.
2. ↑
3. ↑
4. ↑
**हे...यही तो है वो!** 1 नवंबर 2004 से 2005 तक स्टार वन पर प्रसारित एक हिंदी श्रृंखला है। यह उन जुड़वा बच्चों की कहानी है जो जन्म के समय अलग हो जाते हैं।इसे क्रिएटिव आई लिमिटेड द्वारा निर्मित किया गया है।

कहानी
-----

यह जुड़वाँ राज और समीर की कहानी है जो अपने पिता बाबू कामथ द्वारा जन्म के समय अलग हो जाते हैं, जो अपनी पत्नी भावना को धोखा देता है और अपने एक बेटे (राज) को एक करोड़पति जयदेव थापर को बेच देता है, जो निःसंतान है।. एक दुर्घटना के कारण वे एक जुड़वां भाई के अस्तित्व को जाने बिना स्थान बदल लेते हैं। यह फर्नांडो एरागॉन और अर्नाल्डो मैड्रिड द्वारा बनाई गई चिली *अमोरेस डी* मर्काडो के अमेरिकी संस्करण *अमोर डेस्काराडो* का एक अनुकूलन है, और एलेजांद्रो कैबरेरा, अर्नाल्डो मैड्रिड, रेने आर्कोस, मार्सेलो लियोनार्ट और लारिसा कॉन्ट्रेरा द्वारा लिखित है। यह एक स्मैश हिट थी, जिसकी रेटिंग अब तक चिली में अधिक नहीं थी। अमेरिकी संस्करण डेलिया बेटनकोर्ट और रॉबर्टो स्टॉपेलो द्वारा लिखा गया था। अमेरिकी संस्करण के आधार पर एक ग्रीक संस्करण है जिसे *α Στιγμή* कहा जाता है, एक स्पेनिश संस्करण जिसे *अल्मास* जेमेलस कहा जाता है (जिसमें जुड़वां भाइयों को जुड़वां बहनों में बदल दिया गया था), और एक भारतीय संस्करण जिसे *हे कहा जाता है।* *.* *.* *येही तो है वो!*. कोलम्बियाई *अमोरेस डी मर्काडो* न तो चिली से संबंधित है और न ही अमेरिकी संस्करण से।

कलाकार
------

* गौरव चानाना समीर कामथ / राज कामथ के रूप में
* हेमंत चौधरी बाबू कामथ (मुख्य विरोधी) के रूप में
* भावना बाबू कामती के रूप में नताशा राणा
* मंजू कामथ के रूप में आम्रपाली गुप्ता
* पूजा के रूप में परिणीता बोरठाकुर
* सिम्मी के रूप में कनिका कोहली
* लीना के रूप में अदिति प्रताप
* जयदेव थापरी के रूप में मेजर विक्रमजीत
* अंतरा थापरी के रूप में मेघना मलिक
* नेहा के रूप में सोनल पेंडसे
* संदीप राजोरा प्राण थापरी के रूप में
* शाहाना के रूप में कनिका माहेश्वरी
* दासगुप्ता के रूप में अक्षय सिंह
* डॉ वर्षा के रूप में करिश्मा मेहता

संदर्भ
------

1. ↑  "indya.com - Yehii To Haii Woh!". मूल से 28 August 2007 को पुरालेखित. अभिगमन तिथि 5 March 2008.
साँचा:STAR One
राय बहादुर **सर सुंदर लाल** (21 मई 1857 - 13 फ़रवरी 1918) भारत के न्यायविद तथा शिक्षाशास्त्री थे। इनका जन्म नैनीताल के निकट जसपुर में हुआ था।

1876 में, उन्होंने इलाहाबाद में म्योर सेंट्रल कॉलेज में प्रवेश लिया, जिसके तत्कालीन प्रधानाचार्य ऑगस्टस स्पिलर हैरिसन थे। स्नातक करने के दौरान ही पंडित सुंदर लाल ने 1880 में उच्च न्यायालय की वकील की परीक्षा उत्तीर्ण की और 21 दिसंबर 1880 को वकील के रूप में नामांकित हुए। उन्होंने इलाहाबाद उच्च न्यायालय में वकालत की। 1896 में उच्च न्यायालय ने उन्हें अधिवक्ता के पद और हैसियत तक उठा दिया।

उन्हें राय बहादुर की उपाधि 1905 में प्रदान की गई। वे 1907 में सी॰आई॰ई॰ (भारतीय साम्राज्य की व्यवस्था के साथी) (CIE, Companions of the Order of the Indian Empire) नियुक्त किए गए। 1909 में उन्होंने कुछ महीनों के लिए लखनऊ में न्यायिक आयुक्त के न्यायालय की बेंच पर एक सीट स्वीकार किया और 1914 में संक्षिप्त अवधि के लिए इलाहाबाद उच्च न्यायालय के न्यायाधीश के रूप में कार्य किया।

हिन्दी शब्दसागर के निर्माण के निर्माण के लिए 1000 रूपए की सहयोग राशि सबसे पहले सर सुन्दरलाल ने ही प्रदान की थी। प्रथम संस्करण की भूमिका में इसका उल्लेख करते हुए लिखा गया है — 

> *शब्दसंग्रह के लिये, उपसमिति ने जो पुस्तकें बतलाई थीं, उनमें से शब्दसंग्रह का कार्य भी आरंभ हो गया और धन के लिये अपील भी हुई, जिससे पहले ही वर्ष 2332 के वचन मिले, जिसमें से 1902 नगद भी सभा को प्राप्त हो गए। इसमें से सबसे पहले 1000 स्वर्गीय माननीय सर सुंदरलाल सी०आई०ई० ने भेजे थे। सत्य तो यह है कि यदि प्रार्थना करते ही उक्त महानुभाव तुरंत 1000 न भेज देते तो सभा का कभी इतना उत्साह न बढ़ता और बहुत संभव था कि कोश का काम और कुछ समय के लिये टल जाता। परंतु सर सुंदरलाल से 1000 पाते ही सभा का उत्साह बहुत अधिक बढ़ गया और उसने और भई तत्परता से कार्य करना आरंभ किया।*
>

सन्दर्भ
-------

1. ↑  "The London Gazette". *THE GAZETTE* (27981): 1. 1 January 1907.
2. ↑  "प्रथम संस्करण की भूमिका". मूल से 11 फ़रवरी 2018 को पुरालेखित. अभिगमन तिथि 27 मार्च 2020.

इन्हें भी देखें
---------------

* सर सुन्दरलाल अस्पताल
**हिन्दी सेवा समिति** एक हिन्दी सेवी संस्था है जिसका उदेश्य हिन्दी भाषा का संरक्षण, संवर्धन एवं प्रचार करना है।

समिति का विचार है कि वर्तमान समय में सूचना तकनीकी समाज में अति प्रचलित एवं प्रभावशाली है, अतैव समिति इन पर भी सक्रिय रहने में कार्यरत है ताकि अल्प समय में अधिक से अधिक व्यक्तियों पर प्रभाव डाला जा सके। समिति हिन्दी भाषा के कवियों, लेखकों, साहित्यकारों, विधार्थियों एवं जन साधारण को हिन्दी भाषा से सम्बंधित किसी भी प्रकार की सहायता करने हेतु सदा तत्पर एवं सदैव प्रतिबद्ध होकर कार्यरत है।

समिति का यह भी विचार है कि हिन्दी भाषा की अस्मिता को बनाए रखने के लिए प्रत्येक नागरिक का उत्तरदायित्व बनता है। इसी दिशा में हिन्दी सेवा समिति समस्त राष्ट्रीय, क्षेत्रीय, शैक्षिक और सांस्कृतिक पक्षों को समन्वित और सक्रिय रूप देने के लिए दृढ़ संकल्पित है। हिन्दी के पठन-पाठन, अध्ययन-अनुशीलन में सम्पूर्ण भारतीय मनीषा की गरिमामयी परम्परा को अक्षुण्ण रूप से विकसित और परिवर्द्धित करने का सतत प्रयास हिन्दी सेवा समिति सदैव करती रहेगी।

बाहरी कड़ियाँ
-------------

* **हिन्दी सेवा समिति** का जालघर

सन्दर्भ
-------

1. ↑   Archived 2016-10-04 at the Wayback Machine हिन्दी सेवा समिति
**सीआईडी** 1990 में बनी हिन्दी भाषा की फिल्म है जिसका निर्देशन अजय गोयल ने किया। फिल्म में विनोद खन्ना, अमृता सिंह, जूही चावला, सुरेश ओबेरॉय, शफ़ी ईनामदार, आलोक नाथ और किरण कुमार हैं।

संक्षेप
-------

सीआईडी इंस्पेक्टर वीर (विनोद खन्ना) संगठित अपराध के खिलाफ युद्ध छेड़ता है। उसकी दुश्मनी रोशन लाला (किरण कुमार) से है जो भारत में ड्रग्स और सोने की तस्करी के रैकेट का सरदार है। रोशन लाला इतना खतरनाक आदमी है किसी ने भी कभी अदालत में आगे आकर उसके खिलाफ गवाही देने की हिम्मत नहीं की है। 

रोशन लाला को दोषी ठहराने के लिए जरूरी सबूतों और गवाहों की कमी से निराश होकर इंस्पेक्टर वीर रोशन लाला के संगठन में एक युवा अंडरकवर अधिकारी रक्षा (जूही चावला) को भेजने में सफल हो जाता है। हालाँकि, वह जल्द ही पुलिस अधिकारी के रूप में पकड़ी जाती है और रोशन लाला द्वारा उसकी गोली मारकर हत्या कर दी जाती है। इस हत्याकांड के गवाह एक अधेड़ उम्र के दंपत्ति, मिस्टर एंड मिसेज सक्सेना होते हैं जिनकी इकलौती बेटी मेघना की शादी इंस्पेक्टर वीर से होने वाली है।

मुख्य कलाकार
------------

* विनोद खन्ना — इंस्पेक्टर वीर सहगल
* अमृता सिंह — मेघना सक्सेना
* सुरेश ओबेरॉय — मेजर ब्रिजमोहन वर्मा
* जूही चावला — इंस्पेक्टर रक्षा मेहरा
* शफ़ी ईनामदार — इंस्पेक्टर फैज़ान
* किरन कुमार — रोशन लाला
* आलोक नाथ — पुलिस कमिश्नर
* भरत कपूर — सुनील सक्सेना
* अपराजिता — सुधा सक्सेना
* आफ़ताब शिवदेसानी
* गीता सिद्धार्थ
* सुधीर — माइकल

संगीत
-----

सभी गीत अनजान एवं रमेश पंत द्वारा लिखित; सारा संगीत कल्याणजी-आनंदजी द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "बुझा दो प्यास दिल की" | अलीशा चिनॉय | 5:28 |
| 2. | "तेरी ना ना ना" | अलका याज्ञिक, कुमार सानु | 5:02 |
| 3. | "जीना पड़ेगा तुम्हें मेरा होके" | अलका याज्ञिक, अमित कुमार | 7:22 |
| 4. | "सपना कहूँ अपना कहूँ" | किशोर कुमार | 5:37 |
| 5. | "जादू मेरे हुस्न का" | सपना मुखर्जी, जॉली मुखर्जी | 4:59 |

बाहरी कड़ियाँ
-------------

* *सीआईडी*  इंटरनेट मूवी डेटाबेस पर
**फ़िलिप चतुर्थ** (स्पेनी: *Felipe*, पुर्तगाली: *Filipe*; 8 अप्रैल 1605 - 17 सितंबर 1665) 1621 से अपनी मृत्यु तक स्पेन के राजा थे और (फिलिप तृतीय के रूप में) 1621 से 1640 तक पुर्तगाल के राजा रहे। फ़िलिप को कला और कई कलाकारों के संरक्षण के लिए याद किया जाता है। स्पेन पे उनके राज के समय तीसवर्षीय युद्ध भी हो रहा था।

जीवनी
-----

फ़िलिप चतुर्थ का जन्म स्पेन की राजधानी में फ़िलिप तृतीय और उनकी पत्नी ऑस्ट्रिया की मार्गरेट के सबसे बड़े बेटे के रूप में हुआ था। 1615 में, 10 साल की उम्र में, फ़िलिप की शादी फ्रांस की 13 वर्षीय एलिजाबेथ से हुई थी। एलिजाबेथ से फ़िलिप को सात बच्चे हुए थे, जिनमें से केवल एक बेटा था, बाल्थरसार चार्ल्स। चार्ल्स की मृत्यु सोलह वर्ष की आयु में हो गई थी। 

फ़िलिप को अपने पिता से एक बड़ा साम्राज्य विरासत में मिला था। 17वीं शताब्दी की शुरुआत में स्पेन के पास थे - कैस्टिले, आरागॉन, वालेंसिया और पुर्तगाल के राज्य, कैटेलोनिया और आंदालुसिया के स्वायत्त प्रांत और साथ में नेपल्स, नीदरलैंड्स एवं मिलान के प्रांत। यह सभी कैस्टिले राजशाही और फ़िलिप चतुर्थ के व्यक्तित्व के साथ जुड़ी संस्था थी।

1649 में 44 वर्ष की आयु में, एलिजाबेथ और उनके एकमात्र उत्तराधिकारी दोनों की मृत्यु के बाद फ़िलिप ने पुनर्विवाह किया। उनकी दूसरी पत्नी, 14 वर्षीय मारिया ऐना जिन्हें मारियाना भी कहा जाता है, फ़िलिप की भतीजी और सम्राट फर्डिनेंड तृतीय की बेटी थी। उनका विवाह 7 अक्टूबर 1649 को हुआ था। मारिया ऐना ने उन्हें पांच बच्चे दिये लेकिन वयस्कता तक केवल दो ही बचे। एक बेटी मार्गरीटा थेरेसा, जिनका जन्म 1651 में हुआ था और 1661 में स्पेन के भावी चार्ल्स द्वितीय। 1660 तक वह पुर्तगाल का ताज खो चुके थे जिसे उनके दादा ने जीता था।

फ़िलिप की मृत्यु के समय तक, स्पेनिश साम्राज्य लगभग 12.2 मिलियन वर्ग किलोमीटर (4.7 मिलियन वर्ग मील) के क्षेत्र तक पहुंच गया था लेकिन वह अन्य पहलुओं में गिरावट में था। ये एक ऐसी प्रक्रिया थी जिसमें फ़िलिप ने सफल घरेलू और सैन्य सुधार करने में असमर्थता के साथ योगदान दिया था।

फ़िलिप का 1623 का चित्र।

सन्दर्भ
-------

1. ↑  Parker, *Europe in Crisis*, p. 61.
2. ↑  Elliot, *Richelieu and Olivares*, p. 8.
हिन्दुस्तान कीटनाशक लिमिटेड का मुम्बई में स्थित 'रसायनी' कार्यालय
**हिन्दुस्तान कीटनाशक लिमिटेड** (Hindustan Insecticides Limited, एच॰आई॰एल॰), भारत सरकार का उद्यम है जो रसायन और उर्वरक मंत्रालय, रसायन एवं पेट्रो-रसायन विभाग, के नियंत्रणाधीन है। इसकी स्थापना मार्च १९५४ में भारत सरकार द्धारा आरम्भ किए गए राष्ट्रीय मलेरिया रोधी कार्यक्रम मे लिए डीडीटी की आपूर्ति के लिए की गई। बाद में कंपनी कृषि क्षेत्र की आवश्यकताओं को पूरा करने के लिए कृषि-कीटनाशक (एग्रो-पैस्टिसाइड्स) में विविधता लाई और वर्ष २००५-०६ में मिलियन रू॰ की बिक्री करके बहुमुखी रूप से विकसित हुई। कम्पनी जन-स्वास्थ्य एवं पादप संरक्षण के लिए सुरक्षित और पर्यावरणीय अनुकूल वनस्पतिक तथा बायो-पैस्टिसाइड्स के क्षेत्र में प्रवेश किया। इसके उत्पादों में कीटनाशी, शाकनाशी, अपतृणनाशी, फंगसनाशी इत्यादि उत्पाद सम्मिलित हैं। 

एच०आई०एल० विश्व की सबसे बडी डीडीटी उत्पादक है। इसके अतिरिक्त कंपनी का डीडीटी के विनिर्माणन में ५० वर्ष से अधिक अनुभव तथा निपुणता है।

कंपनी एक दशक से भी अधिक समय से अपने कृषि उत्पादों का बहुत से देशों जैसे नीदरलैंड, यू.के. जमैका, यू.ए.ई. मनीला, दक्षिण कोरिया, बैल्जियम, ग्वाटेमाला, फ्रांस, जर्मनी, अर्जन्टिना, इथोपिया, मिश्र, स्पेन इत्यादि को निर्यात कर रही है तथा इसके उत्पाद विश्व-बाजार में अच्छी तरह से स्वीकार किए गए है। कम्पनी का पूरे देश में व्यापक विपणन-जाल (नेटवर्क) है, जिसमें छः क्षेत्रीय बिक्री कार्यालय तथा लगभग ८०० डीलर सम्मिलित हैं।

कम्पनी की तीन विनिर्माणन इकाईयाँ है, जो 'उद्योगमंडल', कोचिन के पास (दक्षिण भारत), 'रसायनी' मुम्बई के पास (पश्चिम भारत) तथा बठिंडा (उत्तर भारत) में स्थित हैं। कंपनी का हरियाणा, गुडगाँव में प्रायोगिक कृषि-क्षेत्र (एक्सपैरिमेन्टल फार्म) के साथ अपना एक अनुसंधान एवं विकास काम्पलैक्स भी है।

बाहरी कड़ियाँ
-------------

* **हिन्दुस्तान इंसेक्टिसाइड लिमिटेड** का जालघर
**सूरजकुंड** हरियाणा में फरीदाबाद जिला स्थित है। यह अपने हस्तशिल्प-मेला के लिये प्रसिद्ध है।

सूरजकुंड मेला: इस बार जम्मू एंड कश्मीर होगा थीम स्टेट, दूसरी बार इस राज्य को मिला है मौका, 4 से 20 फरवरी 2022 तक लगेगा मेला।

सूरजकुंड हस्तशिल्प मेला
-----------------------

मुख्य लेख: सूरजकुंड हस्तशिल्प मेला
हरियाणा की पर्यटन विभाग ने 1987 में शुरू किया था। तब से हर साल इन्ही दिनों ये मेला लगता है। इस मेले का मुख्य आकर्षण है कि भारत के सभी राज्यों में से सबसे अच्छा शिल्प उत्पादों को एक ही स्थान पर जहाँ आप न देख सकते बल्कि उन्हें महसूस कर सकते हैं और उन्हें खरीद भी सकते है। इस शिल्प मेले में आप सबसे अच्छे हथकरघा और देश के सभी हस्तशिल्प पा सकते हैं। साथ ही मेला मैदान के ग्रामीण परिवेश की अद्भुत रेंज आगंतुकों को आकर्षित कर रही है। ये मेला 16 फ़रवरी तक चलेगा। सूरजकुंड मेले में इस गांव के माहौल को न केवल शहर की सुविधा-निवासी गांव जीवन की एक स्वाद पाने के लिए, लेकिन यह भी राष्ट्रीय और अंतर्राष्ट्रीय खरीददारों के लिए पहुँच प्राप्त करने के शिल्पकारों में मदद करता है। 

सूरजकुण्ड झील का सुखे मौसम में विहंगम दृश्य
सूरजकुंड हस्तशिल्प मेले में चित्र-कलाये बेचती युवती
सूरजकुंड हस्तशिल्प मेले में चीनी मिट्टी के बने बर्तन
विलियम टेम्पिल
**सर विलियम बार्ट टेंपिल**, (Sir William Temple, 1st Baronet ; १६२८ - १६९९) अंग्रेज राजनीतिज्ञ और निबन्धकार थे।

परिचय
-----

इनका जन्म लंदन में उत्पन्न हुआ। उसने स्टार्टफर्ड और कैंब्रिज में शिक्षा पाई। १६४७ में उसने विदेशों की यात्रा आरंभ की। १६६३ में इंग्लैंड वापस लौटा, और राज्यमंत्री आर्लिग्टन का सहयोगी बन गया। दो वर्ष पश्चात् उसे कई समस्याओं के संबंध में बातचीत चलाने के लिए यूरोप भेजा गया। १६६६ में वह ब्रसेल्स में इंग्लैंड का प्रतिनिधि नियुक्त किया गया। जब हालैंड से युद्ध चल रहा था, टेंपिल का काम तटस्थ स्पेन से अच्छे संबंध बनाए रखना था, जिसके लिए चौदहवें लुई द्वारा स्पैनिश नीदरलेंड्स की स्थिति के लिए भी यह खतरनाक था। यदि लुई ने फ्लांडर्स को जीत लिया होता तो नीदरलैंड्स की स्वतंत्रता अवश्य खतरे में पड़ जाती।

टेंपिल ने अपनी सरकार से इस बात का आग्रह किया कि फ्रांस के बढ़ाव को रोका जाय, और इसके लिये उसने उपाय भी बतलाया। अंततोगत्वा दिसंबर, १६६७ में उसे निर्देश मिला कि वह फ्रांसीसी आक्रमणों को रोकें। जनवरी १९६८ में इंग्लैंड और संयुक्त़ नीदरलैंस के बीच एक संधि हुई, जिसमें कुछ समय बाद स्वीडन भी सम्मिलित हो गया। यह विदेशीय सुरक्षात्मक समझौता फ्रांस के अतिक्रमण के विरुद्ध हुआ था। जिस कौशल से संधि और उसके परिणाम निभाए जा सके, उसका बड़ा क्षेत्र टेंपिल को है। फ्रांस सम्राट बीच में ही रोक दिया गया और बिना प्रत्याक्रमण के ही उसे सारे विजित प्रदेश वापस करने पड़े। दुर्भाग्य से चार्ल्स द्वितीय के कारण त्रिदेशीय संधि की नीति ही पलट गई। इसी समय टेंपिल ने हालैंड से व्यापारिक संधि करके अच्छे संबंध स्थापित कर दिए। वह हेय में दो बार राजदूत नियुक्त हुआ। १६७८ में हुई हठवादिता के कारण वह फ्रांस को समझौते के लिए बाध्य करने को नियुक्त हुआ और वह अपने उद्देश्य में सफल हुआ। 

मूरपार्क में टेंपिल की मृत्यु हुई। उसने कुछ पुस्तकें भी लिखी हैं।

सन्दर्भ
-------